
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ
ИНЖ.ЧАНКА КОРАЛСКА – ЗАМЕСТНИК-КМЕТ 

„СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“ 

НА ОБЩИНА БУРГАС
ОТНОСНО:

1. Даване на предварително съгласие на основание чл. 29, ал. 1 от ЗОЗЗ и чл.25, ал.3 и ал.5 от ЗСПЗЗ за изработване на Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас, с който се засягат поземлени имоти, общинска собственост, с начин на трайно ползване – „за второстепенна улица“, „за селскостопански, горски, ведомствен път“ и „за пасище“;
2. Разрешение по реда на чл. 124а, ал. 1, във връзка с чл.16, ал.1 и чл.16а от ЗУТ за изработване на проекти за:

2.1. Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас;
2.2. Подробен устройствен план - План за регулация и застрояване /ПУП-ПРЗ/ за ПИ с идентификатор 07079.11.283 по КК на гр.Бургас, находящ се във в.з.“Росенец“, гр.Бургас;

3. Одобряване на задание по реда на чл. 124б, ал. 1 от ЗУТ, във връзка с чл. 125, ал. 1 от ЗУТ за изработване на проекти за:
3.1 Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас;

3.2. Подробен устройствен план - План за регулация и застрояване /ПУП-ПРЗ/ за ПИ с идентификатор 07079.11.283 по КК на гр.Бургас, находящ се във в.з.“Росенец“, гр.Бургас;

УВАЖАЕМИ ОБЩИНСКИ СЪВЕТНИЦИ,
Вилна зона „Росенец“ се намира южно от републикански път II-99, срещу Рибарско селище „Ченгене скеле" и на около 1 км. преди кръстовище за парк „Росенец”. За автомобилен достъп до вилната зона се използва отбивка от същия републикански път. Достьпът се осигурява посредством тесен асфалтов път с ширина от 3м. до 4м. През изминалите години преди 1989г. вилната зона е била със статут на „параграфска територия” и земите са раздавани за обработка и отдих на граждани по постановления от държавата, с течение на времето собствеността е трансформирана в частна собственост.

За планова обезпеченост на територията е одобрен кадастрален, регулационен и застроителен план на вилната зона със Заповед № 136/21.02.1991г. на Общински народен съвет Бургас. С плана от 1991г. зоната е разделена на две части Източна /необлагородена и ненаселена, с предвидени УПИ за вилно строителство/ и Западна /облагородена и в по-голямата си част населена и застроена/.

Съгласно ОУП на гр. Бургас, одобрен с Решение №51-1/21.07.11г. на Общински съвет Бургас, двете части на вилната зона попадат съответно: Източната в устройствена зона 07079/90 и западната в устройствена зона 07079/89 - вилни зони, в границите на която се допуска изграждане на: магазини и заведения за хранене, сгради за социални, здравни, културни, спортни и др. обслужващи дейности, малки хотели с до 40 легла (до 20% от площта на вилната зона), съоръжения за стопанско и инфраструктурно обслужване,  с допустими показатели за застрояване, както следва: Височина до 7м, Пл. застр. до 30%, К инт до 0.8 и Озеленяване мин 50%.

Територията заключена между двете зони и тази северно към републикански път II-99, съгласно ОУП попада в устройствена зона „Рекреационни гори и лесопаркове“.

След направените геодезични измервания на място е установено, че най-подходящите места за свързаност между двете зони са по съществуващи пътища, в най - северната си част между квартали 1, 4 и 19, 20, като новопредвиденото трасе на нова обслужваща улица е удачно да следва оста на ПИ с идентификатори 07079.11.278 и 07079.11.289, които съгласно кадастрална карта и кадастрални регистри са с начин на трайно ползване „за селскостопански, горски и ведомствен път“, като новопредвидената улица се предлага да бъде с габарит — две пътни платна с ширина 2х3м. и два тротоара с ширина 2м.

Предлага се втора обслужваща улица, която да се проведе в най-южната част на зоната, свързвайки квартал 8 с квартали 28 и 29, като трасето на новата улична регулация да премине през съществуващ горски път, който по действащата кадастрална карта преминава през ПИ с идентификатори 07079.11.620 с начин на трайно ползване „друг вид производствена гора“, ПИ 07079.11.300 - „за селскостопански, горски и ведомствен път' и ПИ 07079.11.135 - „за селскостопански, горски и ведомствен път”. Габаритът на новата улична регулация, също се предлага с платно 2х3м. и два тротоара по 2м.

С предложението за нова улична регулация се засягат и части от други имоти — частна собственост.

Като втори етап от изработване на ПУП-ПУР за осигуряване на трасета за транспортно обслужване на територията, се предлага да бъде изготвяне на ПУП-ПУР между в.з. „Росенец“ и републикански път II-99, както и изменение на ПУП-ПУР в частта на осови точки с №№ 104, 105, 106, 107 и 46, във връзка с неприложена улична регулация и целесъобразността на устройствения план от изместване на уличната регулация.
Габаритът на новата улица следва да е съобразен с елементите на улична мрежа V клас в съответствие с Наредба №РД-02-20-2 / 2017г. за планиране и проектиране на комуникационно-транспортните системи на урбанизираните територии и с оглед отреждането на зоната.
С ПУП-ПУР, осигуряващ транспортно обслужване между квартали 1 и 4 с 19 и 20, се засягат следните имоти:
· ПИ 07079.11.270, вид тер. „Земеделска“, НТП „Пасище“, вид собственост „Общинска частна“;

· ПИ 07079.11.278, вид тер. „Земеделска“, НТП „За селскостопански, горски и ведомствен път, вид собственост „Общинска частна“;

· ПИ 07079.11.280, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.281, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.282, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.283, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.284, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.285, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.286, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.287, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.288, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.289, вид тер. „Земеделска“, НТП „За селскостопански, горски и ведомствен път“, вид собственост „Общинска частна“

· ПИ 07079.11.620, вид тер. „Горска територия“, НТП „Дървопроизводствена гора“, Вид собственост „Религиозна“
С Изменение на ПУП-ПУР, осигуряващ транспортно обслужване между квартали 13 с 22 и 27 се засягат следните имоти:

· ПИ 07079.11.295, вид тер. „Земеделска“, НТП „За селскостопански, горски и ведомствен път, вид собственост „Общинска частна“;

· ПИ 07079.11.298, вид тер. „Земеделска“, НТП „Пасище“, вид собственост „Общинска частна“;

· ПИ 07079.11.299, вид тер. „Горска“, НТП „Широколистна гора“, вид собственост „Частна“;

· ПИ 07079.11.620, вид тер. „Горска“, НТП „Дървопроизводствена гора“, Вид собственост „Религиозна“
С ПУП-ПУР, осигуряващ транспортно обслужване между квартали 1 и 4 с 19 и 20 се засягат следните имоти:

· ПИ 07079.11.135, вид тер. „Земеделска“, НТП, „За селскостопански, горски и ведомствен път, вид собственост „Общинска частна“;

· ПИ 07079.11.299, вид тер. „Горска“, НТП „Широколистна гора“, вид собственост „Частна“;

· ПИ 07079.11.300, вид тер. „Земеделска“, НТП „За селскостопански, горски и ведомствен път“, вид собственост "Общинска частна“;

· ПИ 07079.11.301, вид тер. „Земеделска“, НТП „Пасище, вид собственост“, вид собственост „бщест. Организации“;

· ПИ 07079.11.313, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.314, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.316, вид тер. „Земеделска“, НТП „Изоставена орна земя“, вид собственост „Частна“;

· ПИ 07079.11.317, вид тер. „Земеделска“, НТП „За селскостопаснки, горски и ведомствен път“, вид собственост „Общинска частна“;

· ПИ 07079.11.616, вид тер. „Земеделска“, НТП „Изоставена орна земя“, „Частна“;

· ПИ 07079.11.620, вид тер. „Горска територия“, НТП „Дървопроизводствена гора“, Вид собственост „Религиозна“.
С ПУП-ПУР, осигуряващ транспортна връзка с републикански път II-99 се засягат следните имоти:

· ПИ 07079.11.270, вид тер. „Земеделска“, НТП „Пасище“, вид собственост „Общинска частна“;

· ПИ 07079.11.620, вид тер. „Горска територия“, НТП „Дървопроизводствена гора“, Вид собственост „Религиозна“.
Съгласно изискванията на чл.128а от ЗУТ скицата-предложение и заданието за проектиране са изпратени за становища на експлоатационните дружества. В законоустановения срок е постъпила техническа информация. 
Представените техническото задание и предложение за ПУП-ПУР са разгледани на заседание на Общински експертен съвет по устройство на територията, проведено на 09.11.2022г. С решение, обективирано в Протокол №24 по т.15 от дневния ред, ОЕСУТ е изразил положително становище по представеното задание за проектиране и предложение за изработване на ПУП-ПУР за трасе на нови обслужващи улици за транспортно обслужване на ПИ в територията на в.з. „Росенец“, гр.Бургас, като е указал да се внесе докладна записка в Общински съвет Бургас за даване на предварително съгласие по реда на чл.29, ал.1 от ЗОЗЗ и разрешаване изработване на ПУП-ПУР за трасе на нови обслужващи улици за транспортно обслужване на ПИ в територията на в.з. „Росенец“, гр.Бургас по реда на чл.124а, ал.1 от ЗУТ.
Постъпило е заявление с вх.№70-00-242/6/25.10.2022г. от „Хитиком“ ЕООД, с искане за разрешаване изработване на ПУП-ПРЗ за ПИ с идентификатор 07079.11.283 по КК на гр.Бургас, в.з. „Росенец“, гр.Бургас. 
Към искането са приложени: нотариален акт № 34, том 4, дело № 558, рег. № 1215/05.02.2021г; скица № 15-914160 - 09.10.2019г. от СГКК – гр. Бургас; скица № 15-163886 - 16.02.2021г. от СГКК – гр. Бургас; задание за проектиране;  предложение за ПУП - ПРЗ за ПИ с идентификатор 07079.11.283 по КК на гр. Бургас.

Изготвена е служебна скица - извадка № П-5/10.01.2022 г. от Дирекция ЦАУ „Приморие“. 

ПИ с идентификатор 07079.11.283 по КККР, находящ се във в.з. „Росенец“, гр.Бургас, с площ 9999 кв.м., представлява земеделска територия, категория 4, с начин на трайно ползване – изоставена орна земя. 
ПИ 07079.11.283 граничи с регулацията на вилна зона „Росенец“, одобрена със Заповед №136/21.02.1991г. на Общински народен съвет-Бургас, изменена със Заповед №65/27.01.03г. на Зам.-кмет на Община Бургас.

Съгласно действащ ОУП на гр.Бургас, одобрен с Решение №51-1/21.07.2011г. на Общински съвет-Бургас, имотът попада в устройствена зона „07079/90“ – територии за вилни зони, с градоустройствени показатели за застрояване, както следва: Плътност – до 30%; Кинт – до 0,8; Минимална озеленена площ – минимум 50%; Височина – до 7м /10м. било/. В границите им се допуска изграждане на: магазини и заведения за хранене, сгради за социални, здравни, културни, спортни и др. обслужващи дейности, малки хотели с до 40 легла (до 20% от площта на вилната зона), съоръжения за стопанско и инфраструктурно обслужване. Показателите важат за новоусвоена територия. Съществуващите запазват своите показатели.

Съгласно предложението за Подробен устройствен план – план за улична регулация /ПУП-ПУР/ за осигуряване на трасета за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, по плана на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, транспортният достъп до ПИ с идентификатор 07079.11.283 се предвижда от обслужваща улица от запад с габарит 10м, като за имота следва да се приложи коефициент на редукция в полза на Общината за публични мероприятия, съгласно разпоредбите на чл.16 от ЗУТ.

Със заданието за проектиране и предложение за ПУП - ПРЗ за ПИ с идентификатор 07079.11.283 по КККР на гр. Бургас, местност „Дългото“ (б.м. „Узунджата“), в. з. „Росенец“, гр.Бургас се предлага, при условията на чл.19 и чл.16, ал.1 от ЗУТ и при съобразяване с предложението за ПУП-ПУР, от ПИ с идентификатор 07079.11.283 по КККР на гр.Бургас, находящ се във вилна зона „Росенец“, землище на кв. Крайморие, гр.Бургас, да се обособи един нов урегулиран поземлен имот с функционално отреждане „за вилно строителство и ТП“ с предвидено ново свободно застрояване, указано с ограничителни линии на застрояване, на нормативни отстояния от регулационните линии, с градоустройствени показатели за застрояване в съответствие с утвърдените за устройствена зона „07079/90“ по ОУП на гр.Бургас, както следва: Плътност – до 30%; Кинт – до 0,8; Минимална озеленена площ – минимум 50%; Височина – до 7м /10м. било/, задължително паркиране в границите на имота и застрояване за БКТП.

Съгласно разпоредбата на чл.128а от ЗУТ за искането са уведомени служебно РИОСВ-Бургас, „Водоснабдяване и Канализация“ ЕАД и „Електроразпределение Юг“ ЕАД. 

Съгласно становище изх.№ПД-213/3/01.12.2022г. на РИОСВ-Бургас, инвестиционното намерение подлежи на преценяване необходимостта от извършване на екологична оценка. 

Съгласно становище изх.№66283/09.11.2022г. „Електроразпределение Юг“ ЕАД е указало, че през имота преминава въздушна линия 20кV със сервитут, съгласно Наредба №16/2004г. за сервитутите на енергийните обекти и има необходимост от изграждане на площадков енергиен обект в имота. 

Със становище изх.№ТД-163-1/04.02.2022г. „В и К“ ЕАД е указало, че в близост до имота няма водоизточници и В и К проводи на дружеството, като препоръчва да се разгледат възможностите за водоснабдяване от бъдещ собствен водоизточник.
Представените техническото задание и предложение за ПУП-ПРЗ са разгледани на заседание на Общински експертен съвет по устройство на територията, проведено на 09.11.2022г. С решение, обективирано в Протокол №24 по т.14 от дневния ред, ОЕСУТ е изразил положително становище по представеното задание за проектиране и предложение за изработване на ПУП-ПРЗ за ПИ с идентификатор 07079.11.283 по КККР на гр. Бургас, местност „Дългото“ (б.м. „Узунджата“), в.з. „Росенец“, гр.Бургас, като е указал предложението да се приведе в съответствие с предложението за ПУП-ПУР за територията, след което да се внесе докладна записка в Общински съвет Бургас за разрешаване изработване на проекта за ПУП. 

Със заявление вх.№70-00-242/8/09.12.2022г. е постъпила коригирана документация, с която са изпълнени указанията на ОЕСУТ при Община Бургас. 

Предвид гореизложеното и на основание чл.21, ал.1, т.8 и т.11 от ЗМСМА, чл.29, ал.1 от ЗОЗЗ, чл.25, ал.3 и ал.5 от ЗСПЗЗ, чл.124а, ал.1, чл.124б, ал.1 и чл.125, ал.1 във връзка с чл.16, ал.1 и чл.16а от ЗУТ и като взех предвид решение на ОЕСУТ, изразено с Протокол – Решение № 24/09.11.2022г. по т.14 и т.15 от дневния ред, предлагам Общински съвет Бургас да вземе следното: 

Р Е Ш Е Н И Е:
1. На основание чл. 21, ал. 1, т.8  от ЗМСМА, чл. 29, ал. 1 от ЗОЗЗ и чл.25, ал.3 и ал.5 от ЗСПЗЗ Общински съвет Бургас дава предварително съгласие за изработване на Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас, с който се засягат поземлени имоти, общинска собственост, с начин на трайно ползване – „за второстепенна улица“, „за селскостопански, горски, ведомствен път“  и „за пасище“;
Предварителното съгласие е валидно за срок от 5 години.

2. На основание чл.21, ал.1, т.11 от ЗМСМА, чл.124а, ал.1 във връзка с чл.16, ал.1 и чл.16а от ЗУТ, Общински съвет Бургас разрешава изработване на проекти за:

2.1. Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас;

2.2. Подробен устройствен план - План за регулация и застрояване /ПУП-ПРЗ/ за ПИ с идентификатор 07079.11.283 по КК на гр.Бургас, находящ се във в.з. „Росенец“, гр.Бургас;
3. На основание чл.21, ал.1, т.11 от ЗМСМА, чл. 124б, ал. 1 от ЗУТ, във връзка с чл. 125, ал. 1 от ЗУТ, Общински съвет Бургас одобрява задания за изработване на:

3.1. Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас;

3.2. Подробен устройствен план - План за регулация и застрояване /ПУП-ПРЗ/ за ПИ с идентификатор 07079.11.283 по КК на гр.Бургас, находящ се във в.з.“Росенец“, гр.Бургас.
ПУП да се изготвят съгласно изискванията на ЗУТ, Наредба №7 за правила и нормативи за устройство на отделните видове територии и устройствени зони, Наредба №8 за обем и съдържание на устройствените планове, Наредба № РД-02-20-5 от 15 декември 2016г. за съдържанието, създаването и поддържането на кадастралната карта и кадастралните регистри, Наредба №16 / 2004г. за сервитутите на енергийните обекти и Наредба №РД-02-20-2 / 2017г. за планиране и проектиране на комуникационно-транспортните системи на урбанизираните територии.
Към ПУП-ПУР да се изготви трасировъчен чертеж с координатен регистър и баланс на територията с отразени площи на засегнатите имоти. 
Към ПУП-ПРЗ да се изготви трасировъчен чертеж с координатен регистър и баланс на територията с отразен коефициент на редукция, съгласно чл.16 от ЗУТ. 

Новообразуваните имоти да се отредят за ПИ с нови проектни идентификатори по кадастрална карта.
В съответствие с ПУП да се изготви проект за изменение на кадастралната карта на гр.Бургас.
С ПУП-ПУР да се докажат габаритите на новите обслужващи улици и привързването им към съществуващата улична мрежа, в съответствие с Наредба РД 02-20-2/20.12.17г. и ЗУТ. 
Съгласно изискванията на чл.108, ал.2 от ЗУТ към ПУП да се изготвят схеми по части, които да се съгласуват с експлоатационните дружества и контролни органи.
Инвестиционните намерения да се съгласуват с РИОСВ-Бургас.
Преди одобряване ПУП-ПУР да се съгласува с Областно пътно управление-Бургас и Агенция „Пътна инфраструктура“.

Решението да се разгласи по реда на чл. 124б, ал. 2 от ЗУТ.
Приложения: Протокол – Решение №24/09.11.2022г. по т.14 и т.15 от дневния ред на ОЕСУТ-Бургас; нотариален акт № 34, том 4, дело № 558, рег. № 1215/05.02.2021г; скица № 15-914160 - 09.10.2019 г. от СГКК – гр. Бургас; скица № 15-163886 - 16.02.2021 г. от СГКК – гр. Бургас; задание за проектиране и  предложение за ПУП - ПРЗ за ПИ с идентификатор 07079.11.283 по КК на гр. Бургас; задание и предложение за ПУП-ПУР; становище изх.№ТД-163-1/04.02.2022г. на „ВиК“ ЕАД; становище изх.№ПД-213/3/01.12.2022г. на РИОСВ-Бургас; становище изх.№66283/09.11.2022г. на „Електроразпределение Юг“ ЕАД;  становище изх.№ТД-3078-1/30.11.2022г. на „ВиК“ ЕАД; Заявление вх.№70-00-242/6/25.10.2022г. от „Хитиком“ ЕООД.
ИНЖ. ЧАНКА  КОРАЛСКА

Заместник-кмет „Строителство, инвестиции

и регионално развитие“ на Община Бургас

